Data was extracted from:https://www.infomed.co.il/treatments/endoscopic-surgery-for-sinusitis/

2 דקות קריאה
כללי
מאמרים
מטרת הניתוח ניתוח פוליפים (פוליפ) באף באמצעות אנדוסקופיה עשוי להיות נחוץ כאשר נכשל הניסיון לשפר או לרפא דלקת סינוסים (סינוסיטיס) כרונית. זהו סוג הניתוח המועדף לרוב מקרי הסינוסיטיס הכרונית הדורשים ניתוח.
הליך הניתוח
בעת ניתוח פוליפים באף בשיטה זו, מוחדר אנדוסקופ אל האף, דבר המספק לרופא תמונה מבפנים של הסינוסים.
מכשירי ניתוח מוחדרים לצד האנדוסקופ. דבר זה מאפשר לרופא להסיר כמויות קטנות של עצם או חומר אחר החוסם את פתחי הסינוסים ולהסיר גידולים (פוליפים) של הקרום הרירי.
במקרים מסוימים משתמשים בלייזר כדי לחסל בצריבה את הרקמות החוסמות את פתח הסינוס. ייתכן גם שייעשה שימוש במקדח קטן ומסתובב שיגרד את הרקמות המיותרות.
ניתוח פוליפים באף עשוי להתבצע בבית החולים (בתנאי אשפוז) או במשרד או הקליניקה של הרופא (טיפול-חוץ). ייתכן כי ייעשה שימוש ב-
הרדמה
מקומית או כללית. ההליך אורך בין 30 ל-90 דקות.
סיכונים
כמו בכל ניתוח, תמיד כרוכים כמה סיכונים. עם זאת, ניתוח סינוסיטיס אנדוסקופי הוא בטוח מאד כאשר הוא מבוצע בידי מנתח מנוסה שעבר הכשרה מיוחדת בשיטות ניתוח אנדוסקופיות.
סיבוכים כלליים (כמו רקמת צלקת שתיצמד לקמות הסמוכות, או חבורות ונפיחות סביב העיניים) מופיעים אצל שיעור קטן של אנשים העוברים את הניתוח.
סיבוכים חמורים (כגון דימון כבד, פציעה באזור העין, או פגיעה מוחית) מופיעים אצל פחות מאחוז אחד מן המקרים. רוב הסיבוכים של ניתוח פוליפים באף ניתנים לשליטה או למניעה.
אחרי הניתוח
אי נוחות זניחה ודימום הם תופעות נפוצות במהלך השבועיים הראשונים שלאחר הניתוח.
ביקורים שבועיים אצל המנתח עשויים להיות נחוצים למשך כשלושה שבועות לאחר הניתוח כדי להסיר דם שהתייבש ומוגלה.
ההחלמה לאחר ניתוח פוליפים באף עשויה להיות כרוכה גם בצעדים הבאים
- איטום האף בגזה מגולגלת בכדי לספוג דם שמתנקז.
- נטילת אנטיביוטיקה.
- שימוש בתרסיס אף המכיל סטרואיד למשך שישה חודשים או יותר בכדי להפחית דלקות.
- שימוש בתרחיצי מי מלח ((שטיה או השקיה של האף בסליין) בכדי להשאיר את מעברי האף לחים.
- הימנעות מפעולות כמו ניקוי האף בנשיפה, התעמלות מאומצת, והתכופפות קדימה למשך מספר ימים.
- שימוש במכשיר אדים כדי לשמור על הלחות בחדר, במיוחד בחדר השינה.